turjo4nis/wikipedia-bn-dump-20250701 huggingface dataset:
স্লোভেনীয় ভাষা

স্লোভেনীয় ভাষা (স্লোভেনীয় ভাষায়: slovenščina স্লোওয়েনশ্চিনা) ইন্দো-ইউরোপীয় ভাষাপরিবারের স্লাভীয় শাখার দক্ষিণ দলের পশ্চিম উপদলের একটি ভাষা। অন্য সব স্লাভীয় ভাষার মত স্লোভেনীয় ভাষাও প্রত্ন-স্লাভীয় ভাষা থেকে উৎপত্তি লাভ করেছে। লাতিন লিপিতে লেখা ১০৯০ সালের স্লোভেনীয় একটি উপভাষার লিখিত নিদর্শন পাওয়া গেছে। এগুলি সমগ্র স্লাভীয় সাহিত্যেরই প্রাচীনতম নিদর্শনগুলির একটি।

স্লোভেনিয়ার প্রায় ১৮ লক্ষ লোক স্লোভেনীয় ভাষাতে কথা বলেন। এছাড়াও ভাষাটি ইতালি, অস্ট্রিয়া, সার্বিয়া, ক্রোয়েশিয়া, এবং বসনিয়া ও হার্জেগোভিনাতে প্রচলিত। সব মিলিয়ে বিশ্বে ২০ লক্ষেরও বেশি লোক স্লোভেনীয় ভাষাতে কথা বলেন। স্লোভেনীয় ভাষার সাথে পার্শ্ববর্তী ক্রোয়েশিয়ার কায়কাভীয় ভাষার বেশ মিল রয়েছে। এই দুই ভাষার বক্তাগণ একে অপরকে বেশ ভালভাবে বুঝতে পারেন। এছাড়াও চাকাভীয় ক্রোয়েশীয় ভাষার কিছু উপভাষার সাথে স্লোভেনীয় ভাষার ব্যাকরণগত ও শব্দগত মিল রয়েছে।

স্লোভেনীয় ভাষা স্লোভেনিয়ার সরকারি ভাষা। তবে যুগোস্লাভ শাসনের কারণে অধিকাংশ স্লোভেনীয় বক্তা সার্বো-ক্রোয়েশীয় ভাষাতেও কথা বলতে পারেন। স্লোভেনিয়ার সরকারী, সামাজিক এবং ব্যক্তিগত পরিমণ্ডলের সর্বত্র স্লোভেনীয় ভাষা ব্যবহৃত হয়। ভাষাটিতে বহু সংবাদপত্র, ম্যাগাজিন ও বই প্রকাশিত হয়।

বর্ণমালা 
অতীতে স্লোভেনীয় ভাষা লিখতে গ্লাগোলিটিক বর্ণমালা ও লাতিন বর্ণমালা-ভিত্তিক বিভিন্ন বর্ণমালার প্রচলন ছিল। পরবর্তীতে বর্ণমালা নিয়ে মতানৈক্য দেখা দিলে ১৮৩৫ সালের দিকে একটি স্লোভেনীয় কৃষি পত্রিকা গায়-এর লাতিন বর্ণমালা (মূলত ক্রোয়েশীয় ভাষার জন্য প্রণীত) ব্যবহার করা শুরু করে, এরপর স্লোভেনীয় বর্ণমালা গায়-এর বর্ণমালার উপর ভিত্তি করে সংক্ষিপ্তাকারে পরিমার্জিত হয় কারণ ক্রোয়েশীয় ভাষার বেশ কিছু ধ্বনি স্লোভেনীয় ভাষায় নেই। নিম্নে স্লোভেনীয় বর্ণমালা দেখানো হল:

লক্ষণীয় যে, স্লোভেনীয় ভাষায় 'Lj lj' ও 'Nj nj' এর অস্তিত্ব থাকলেও এরা স্বাধীন বর্ণ হিসেবে স্বীকৃত নয় কারণ এরা সার্বো-ক্রোয়েশীয় শ্‌তোকাভীয় ভাষার মত আলাদা ধ্বনি বহন করে না। 'Dž dž' বিদেশি শব্দের  ধ্বনি লিখতে ব্যবহৃত হয় তবে স্লোভেনীয় ভাষায় এটিকেও আলাদা বর্ণ হিসেবে বিবেচনা করা হয় না। যুগোস্লাভ শাসনের কারণে স্লোভেনিয়াতে সার্বিয়া, বসনিয়া-হার্জেগোভিনা ও ক্রোয়েশিয়া থেকে আগত অনেক মানুষ রয়েছেন যাঁদের নামে 'Ć ć' ও 'Đ đ' বর্ণদ্বয় রয়েছে, তাই স্লোভেনীয় ভাষায় সার্বো-ক্রোয়েশীয় নামের ক্ষেত্রে এই দুই বর্ণ অপরিবর্তিত রেখেই ব্যবহৃত হয়। তবে স্লোভেনীয় ভাষায় এদের উচ্চারণ 'Č č' ও 'Dž dž' এর মতই।

যদিও গায়-এর লাতিন বর্ণমালার প্রণয়নের কারণে স্লোভেনিয়ার বর্ণমালা নিয়ে তদানীন্তন অনৈক্য দূরীভূত হয়েছিল তথাপি এই বর্ণমালা স্লোভেনীয় ভাষার জন্যে উপযোগী নয় বলে কেউ কেউ মনে করেন। এর একটি কারণ হচ্ছে স্লোভেনীয় ভাষার সকল ধ্বনি বর্তমান বর্ণমালা দিয়ে ঠিকমত প্রকাশ করা যায় না। যেমন,  ধ্বনিটি ক্ষেত্রবিশেষে 'L l' বা 'V v' দিয়ে লেখা হয়। আবার 'E e' ও 'O o' শব্দভেদে বিভিন্ন স্বরবর্ণ বহন করে।

স্লোভেনিয়ার ভাষা
অস্ট্রিয়ার ভাষা
ইতালির ভাষা
হাঙ্গেরির ভাষা
দক্ষিণ স্লাভীয় ভাষাসমূহ
স্লোভেনীয় ভাষা
সার্বিয়ার ভাষা
ফিডব্যাক

ফিডব্যাক ঘটে যখন একটি সিস্টেমের আউটপুটগুলিকে কারণ-এবং-ইফেক্টের একটি চেইনের অংশ হিসাবে ইনপুট হিসাবে ফিরিয়ে দেওয়া হয় যা একটি সার্কিট বা লুপ গঠন করে। সিস্টেমটি তখন নিজের মধ্যে ফিড ফিড বলা যেতে পারে। প্রতিক্রিয়া সিস্টেমে প্রয়োগ করার সময় কারণ এবং প্রভাবের ধারণাটি সাবধানে পরিচালনা করতে হবে:

নিয়ন্ত্রণ তত্ত্ব
রেনেসাঁ (বাংলাদেশি ব্যান্ড)

রেনেসাঁ বাংলাদেশের একটি অন্যতম জনপ্রিয় ব্যান্ড যা ১৯৮৫ সালে গঠিত হয়। ১৯৮৫ সালে নকীব খান সোলস ছেড়ে ঢাকায় আসার পর এই ব্যান্ড গঠন করেন। প্রথমদিকের সদস্যদের মধ্যে এতে ছিলেন নকীব খান, ফয়সাল সিদ্দিকি বগী, পিলু খান (নকীব খানের অনুজ) , কাজী হাবলু, মোটো, মামুন

ইতিহাস
১৯৮৫ সালে বাংলাদেশের রক ব্যান্ড সোলস ছাড়ার পর নকিব খান রেনেসাঁ গঠন করেন। ব্যান্ডটির প্রথম অ্যালবাম প্রকাশিত হয় ১৯৮৮ সালে। 

নকীব খান বলেন- ‘তখন দেশে রক গানের জোয়ার চলছে। আমরা চাচ্ছিলাম সেখান থেকে বেরিয়ে এসে নতুন কিছু করতে। মেলোডিয়াস, শক্তিশালী লিরিকস নিয়ে বাংলা গান করতে আমাদের দারুণ আকাংঙ্খা হচ্ছিল।’  রেনেসাঁর অন্যতম সদস্য নকীব খান বলেন, ‘যেহেতু আমরা সবাই চাকরি নিয়ে ব্যস্ত থাকি তাই একটু সময় নিয়ে অ্যালবামের কাজগুলো করতে হয়। তা ছাড়া আমাদের ব্যান্ডের সবাই গানের ব্যাপারে খুবই সিরিয়াস। গানের গুণগত মানের ব্যাপারে আমরা কখনোই আপস করতে রাজি নই।’  নকিব খান ও পিলু খান “টু বি কনটিনিউড...” নামের একটি ছবিতে ‘তোমার কষ্টের চিৎকারে জন্ম নিলাম আমি’ শিরোনামের গান গেয়েছেন যে ছবিটি পরিচালনা করছেন ইফতেখার আহমেদ ফাহমি।

২০০৯ সালে এবিসি রেডিওর ঈদ আনন্দ আয়োজনে স্টুডিও কনসার্টে অংশ নেয় রেঁনেসা ব্যান্ড।

প্রকাশিত এলবাম 
 রেঁনেসা (১৯৮৮)
 তৃতীয় বিশ্ব (১৯৯৩)
 একাত্তরের রেনেসাঁ (১৯৯৮)
 একুশ শতকে রেঁনেসা (২০০৪)

তথ্যসূত্র 

বাংলাদেশের সঙ্গীত
বাংলাদেশী সঙ্গীত দল
বাংলা ব্যান্ড
১৯৮৫-এ বাংলাদেশে প্রতিষ্ঠিত
দলছুট

দলছুট একটি বাংলাদেশী পপ রক ব্যান্ড দল, যেটি ১৯৯৬ সালে বাপ্পা মজুমদার ও সঞ্জীব চৌধুরী দ্বারা ঢাকায় প্রতিষ্ঠিত হয়।

ইতিহাস 
১৯৯৭ সালে, দলছুট তাদের ১তম অ্যালবাম বের করে আহ্।

২০০০ সালে, দলছুট তাদের ২তম অ্যালবাম বের করে হৃদয়পুর।

২০০২ সালে, দলছুট তাদের ৩তম অ্যালবাম বের করে আকাশ চুরি।

২০০৭ সালে, দলছুট তাদের ৪তম অ্যালবাম বের করে জোছনা বিহার।

২০০৮ সালে, দলছুট তাদের ৫তম অ্যালবাম বের করে টুকরো কথা।

২০১০ সালে, দলছুট তাদের ৬তম অ্যালবাম বের করে আয় আমন্ত্রণ।

২০২৪ সালে, দলছুট তাদের ৭তম অ্যালবাম বের করে সঞ্জীব।

সদস্য

বর্তমান 
 বাপ্পা মজুমদার (কণ্ঠ, গিটার) 
 ওয়াহিদুর রহমান মাসুম (গীটার) 
 সোহেল আজিজ (কি-বোর্ডিস্ট) 
 জন সাটন মুন্সী (বেস গিটার) 
 শেখ ইমরান আহমেদ দানো (ড্রামস)

অতীত 
 সঞ্জীব চৌধুরী (কণ্ঠ)

ডিস্কোগ্রাফি

তথ্যসূত্র

বহিঃসংযোগ 

বাংলাদেশের সঙ্গীত
বাংলাদেশী সঙ্গীত দল
বাংলা ব্যান্ড
১৯৯৬-এ প্রতিষ্ঠিত সঙ্গীত দল
১৯৯৬-এ বাংলাদেশে প্রতিষ্ঠিত
জাতীয়তাবাদ

জাতীয়তাবাদ একটি আদর্শ যেখানে জাতিকে মানব সমাজের কেন্দ্রীয় অবস্থানে স্থাপন করা হয় এবং অন্যান্য সামাজিক ও রাজনৈতিক আদর্শকে জাতিগত আদর্শের পরে স্থান দেয়া হয়। জাতীয়তাবাদ একটি জাতির সংস্কৃতি রক্ষার্থে ভূমিকা পালন করে এবং জাতির অর্জনসমূহকে সামনে তুলে ধরে। এসব বিষয় বিবেচনা করলে জাতীয়তাবাদ ইতিবাচক ও নেতিবাচক দুইই হতে পারে।

পরিভাষা 
জাতীয়তাবাদ শব্দটি ইংরেজি ন্যাশনালিজম শব্দের বাংলা পরিভাষা। ন্যাশনালিজম শব্দটি ১৮৪৪ সাল থেকে ব্যবহৃত হতে থাকে, যদিও জাতীয়তাবাদ মতবাদটি আরও আগে থেকে চলে আসছে। ১৯শ শতাব্দীতে এই মতবাদ গুরুত্বপূর্ণ হয়ে ওঠে। মতবাদটি এর অন্তর্নিহিত অর্থের কারণে ১৯১৪ সালের পর থেকে নেতিবাচক রূপ লাভ করে। গ্লেন্ডা স্লুগা বলেন, ২০শ শতাব্দী হল জাতীয়তাবাদের মোহমুক্তি এবং আন্তর্জাতিকতাবাদের উন্মেষের সময়।

ইতিবাচকতা 
জাতীয়তাবাদের ধারণা নানামুখী ইতিবাচক পরিবর্তন এনে থাকে। ইতালিয় রাষ্ট্র দার্শনিক নিকোলা ম্যাকিয়াভেলি জাতীয়তার ভিত্তিতে রাষ্ট্র গঠনের ধারণা দিয়েছিলেন। ফলে বর্তমান বিশ্বে জাতীয়তাবাদী রাষ্ট্র গড়ে উঠেছে। পূর্বের রাষ্ট্রগুলো ছিল নগর রাষ্ট্র। এছাড়াও জাতীয়তাবাদ মানুষকে ঐক্যবদ্ধ করে একটি সম্মিলিত শক্তির উত্থান ঘটায়।

নেতিবাচকতা 
জাতীয়তাবাদ নেতিবাচক অর্থেও ব্যবহৃত হতে পারে। উগ্র জাতীয়তাবাদ তার প্রকৃষ্ট উদাহরণ। জাতীয়তাবাদের সমালোচকগণ মনে করেন জাতীয়তাবাদের ধারণা মানুষকে এক অর্থে ঐক্যবদ্ধ করলেও মূলত মানুষকে সংকীর্ণমনা করে দেয় এবং মানুষে মানুষে বিভেদ সৃষ্টি করে। আর জাতীয়তাবাদে ধর্মের উপস্থিত থাকলে সে জাতীয়তাবাদ উগ্র জাতীয়তাবাদে রূপ নিতে পারে। তখন ভিন্ন ধর্ম ও মতাবলম্বীরা নানাভাবে আক্রান্ত হতে পারেন।

এছাড়া জাতীয়তাবাদের ধারণা যুদ্ধের ও জন্ম দিয়েছে। দ্বিতীয় বিশ্বযুদ্ধে জার্মানির চ্যান্সেলর এডলফ হিটলার জার্মান জাতিকে উগ্র জাতীয়তাবাদে উদ্বুদ্ধ করে যুদ্ধের ময়দানে টেনে এনেছিলেন। নৃশংস সেই যুদ্ধে জার্মান বাহিনীর বর্বর বৃক্ষটির মূলে জলসেচন করেছিল জার্মান জাতীয়তাবাদ।

ইতিহাস 
আমেরিকান দার্শনিক এবং ইতিহাসবিদ হান্স কোহন ১৯৪৪ সালে লিখেছিলেন যে ১৭ শতাব্দীতে জাতীয়তাবাদের উত্থান হয়েছিল। ঐকমত্য হলো জাতীয়তাবাদ একটি ধারণা হিসেবে ১৯ শতকে প্রতিষ্ঠিত হয়েছিলো। অনেক রাজনৈতিক বিজ্ঞানী আধুনিক দেশ রাষ্ট্রের ভিত্তি এবং সার্বভৌমত্বের ধারণা সম্পর্কে তাত্ত্বিক ধারণা করেছেন। রাষ্ট্রবিজ্ঞানে জাতীয়তাবাদের ধারণাগুলি এই তাত্ত্বিক ভিত্তি থেকেই আঁকে।

আরও দেখুন 
 আসাবিয়াত

তথ্যসূত্র 

রাজনৈতিক মতাদর্শ
জাতীয়তাবাদ
নৃতত্ত্ব
জাতীয়তাবাদী
ম্যানহাটান (চলচ্চিত্র)

ম্যানহাটান মার্কিন অভিনেতা ও পরিচালক উডি অ্যালেনের একটি চলচ্চিত্র।

উডি অ্যালেন পরিচালিত চলচ্চিত্র
১৯৭৯-এর চলচ্চিত্র
ইংরেজি ভাষার চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
নিউ ইয়র্ক শহরে ধারণকৃত চলচ্চিত্র
মার্কিন এলজিবিটিকিউ সম্পর্কিত চলচ্চিত্র
লেখক সম্পর্কে চলচ্চিত্র
শ্রেষ্ঠ চলচ্চিত্র বিভাগে বাফটা পুরস্কার বিজয়ী
চার্লস এইচ জেফে প্রযোজিত চলচ্চিত্র
ম্যানহাটনের পটভূমিতে চলচ্চিত্র
মার্শাল ব্রিকম্যানের চিত্রনাট্য
১৯৭০-এর দশকের মার্কিন চলচ্চিত্র
১৯৭০-এর দশকের ইংরেজি ভাষার চলচ্চিত্র
মার্কিন সাদাকালো চলচ্চিত্র
মার্কিন প্রণয়ধর্মী হাস্যরসাত্মক নাট্য চলচ্চিত্র
চলচ্চিত্রে নারী উভকামিতা
উডি অ্যালেনের চিত্রনাট্য
লেসবিয়ান সম্পর্কিত চলচ্চিত্র
ইউনাইটেড আর্টিস্ট্‌সের চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বাঙালি কবিদের তালিকা

এই তালিকাটিতে শুধু যাদের নামে উইকিপিডিয়াতে নিবন্ধ আছে তাদের নাম যুক্ত করা হয়েছে।

অ 

 অক্ষয়কুমার বড়াল
 অক্ষয়চন্দ্র সরকার
 অজিত দত্ত
 অতুলপ্রসাদ সেন
 অমিয় চক্রবর্তী
 অচিন্ত্যকুমার সেনগুপ্ত
 অরুণ মিত্র
 অমিতাভ দাশগুপ্ত
 অমিতাভ চৌধুরী
 অশোকবিজয় রাহা

আ 

 আজিজুর রহমান
 আজিজুল হাকিম
 আনোয়ার পাশা
 আফজাল চৌধুরী 
 আবদুল কাদির
 আবদুল মান্নান সৈয়দ
 আবদুল হাই শিকদার
 আবদুল হাকিম
 আবিদ আজাদ
 আবু জাফর ওবায়দুল্লাহ
 আবুল হাসান
 আবুল হোসেন
 আবু হেনা মোস্তফা কামাল
 আল মাহমুদ
 আল মুজাহিদী
 আলাউদ্দিন আল আজাদ
 আলাওল
 আশুতোষ চৌধুরী
 আসাদ চৌধুরী
 আহসান হাবীব
 আবিদ আনোয়ার

ই 

 ইসমাইল হোসেন সিরাজী

ঈ 

 ঈশ্বরচন্দ্র গুপ্ত

ও 

 ওমর আলী

ক 

 করুণানিধান বন্দ্যোপাধ্যায়
 কবীন্দ্র পরমেশ্বর
 কাহ্নপা
 কাজী নজরুল ইসলাম
 কাজী কাদের নেওয়াজ
 কানাহরি দত্ত
 কায়কোবাদ
 কামাল চৌধুরী
 কামিনী রায়
 কালিদাস রায়
 কাশীরাম দাস
 কৃত্তিবাস ওঝা
 কেতকাদাস ক্ষেমানন্দ
 কেতকী কুশারী ডাইসন
 কোরেশী মাগন ঠাকুর

খ 

 খান মোহাম্মদ ফারাবী

গ 

 গগন হরকরা
 গিরীন্দ্রমোহিনী দাসী
 গোবিন্দচন্দ্র দাস
 গোলাম মোস্তফা
 গৌড় অভিনন্দ

ঘ 

 ঘনরাম চক্রবর্তী

চ 

 চন্দ্রাবতী
 চণ্ডীদাস

জ 

 জগদীশ গুপ্ত
 জসীম উদ্দীন
 জয়দেব
 জয় গোস্বামী
 জীবনানন্দ দাশ
 জয়েন উদ্দীন
 জ্ঞান দাস
 জিল্লুর রহমান সিদ্দিকী

ত 

 তরু দত্ত
 ত্রিদিব মিত্র
 তসলিমা নাসরিন

দ 

 দিলওয়ার 
 দেবী রায়
 দেবেন্দ্রনাথ সেন
 দৌলত উজির বাহরাম খান
 দৌলত কাজী
 দ্বিজেন্দ্রনাথ ঠাকুর
 দ্বিজেন্দ্রলাল রায়

ধ

ন 

 নবীনচন্দ্র সেন
 নসরুল্লাহ খাঁ
 নারায়ণ দেব
 নির্মলেন্দু গুণ

প 

 প্রেমেন্দ্র মিত্র
 প্রভাতরঞ্জন সরকার

ফ

 ফকির গরীবুল্লাহ
 ফজল শাহাবুদ্দীন
 ফররুখ আহমদ
 ফালগুনী রায়

ব 

 বন্দে আলী মিয়া
 বড়ু চণ্ডীদাস
 বিদ্যাপতি
 বিষ্ণু দে
 বিহারীলাল চক্রবর্তী
 বুদ্ধদেব বসু
 বেলাল চৌধুরী
 বিনয় মজুমদার

ভ 

 ভারতচন্দ্র রায়গুনাকর

ম 

 মতিউল ইসলাম
 মলয় রায়চৌধুরী
 মহীউদ্দিন
 মাইকেল মধুসূদন দত্ত
 মাহমুদা খাতুন সিদ্দিকা
 মুকুন্দ দাস
 মুকুন্দরাম চক্রবর্তী
 মুহম্মদ নুরুল হুদা
 মোফাজ্জল করিম 
 মোহাম্মদ মনিরুজ্জামান
 মোহাম্মদ সাদিক 
 মোহিতলাল মজুমদার
 মহাদেব সাহা

য 

 যতীন্দ্রনাথ সেনগুপ্ত
 যতীন্দ্রমোহন বাগচী

র 

 রওশন ইজদানী
 রজনীকান্ত সেন
 রফিক আজাদ
 রবীন্দ্রনাথ ঠাকুর
 রবীন্দ্র গুহ
 রঙ্গলাল বন্দ্যোপাধ্যায়
 রাধারমণ দত্ত
 রামনিধি গুপ্ত
 রামপ্রসাদ সেন
 রাশীদুল হাসান
 রুদ্র মুহম্মদ শহীদুল্লাহ
 রাম বসু

ল 

 লালন শাহ

শ 

 শক্তি চট্টোপাধ্যায়
 শঙ্খ ঘোষ
 শহীদ কাদরী
 শাহাদাৎ হোসেন
 শামসুর রাহমান
 শাহ আবদুল করিম 
 শাহ মুহম্মদ সগীর
 শিবনারায়ণ রায়
 শিতালং শাহ
 শেখ ভানু
 শেখ মুত্তালিব

স 

 সরোজিনী চট্টোপাধ্যায়
 সজনীকান্ত দাস
 সত্যেন্দ্রনাথ দত্ত
 সমর সেন
  সহিফা বানু 
 সমীর রায়চৌধুরী
 সমুদ্র গুপ্ত
 সাবিরিদ খান
 সিকান্দার আবু জাফর
 সুকান্ত ভট্টাচার্য
 সুকুমার রায়
 সুধীন্দ্রনাথ দত্ত
 সুনীল গঙ্গোপাধ্যায়
 সুফিয়া কামাল
 সুভাষ মুখোপাধ্যায়
 সেলিনা পারভীন
 সৈয়দ আলী আহসান
 সৈয়দ ইসমাইল হোসেন সিরাজী
 সৈয়দ সুলতান
 সৈয়দ শামসুল হক
 সৈয়দ শাহনুর
 সৈয়দ হামজা

হ 

 হেলাল হাফিজ
 হরিশ চন্দ্র মিত্র
 হাসন রাজা
 হাসান ফকরী
 হাসান হাফিজুর রহমান
 হুমায়ুন আজাদ
 হুমায়ুন কবীর
 হেমচন্দ্র বন্দ্যোপাধ্যায়

আরও দেখুন 
বাংলা ঔপন্যাসিক তালিকা
বাঙালি সাহিত্যিকদের তালিকা (বর্ণানুক্রমিক)
বাঙালি সাহিত্যিকদের তালিকা (কালানুক্রমিক)

বাংলা সাহিত্য
বাঙালি কবি
আমেরিকা (দ্ব্যর্থতা নিরসন)

আমেরিকা দ্বারা নিম্নের যেকোন একটি বোঝায়:

দেশ 
 মার্কিন যুক্তরাষ্ট্র - আমেরিকা মহাদেশ অঞ্চলের সবচেয়ে প্রভাবশালী রাষ্ট্র।

মহাদেশ 
 আমেরিকা অঞ্চল - ৬ মহাদেশ মডেল অনুসারে উত্তর আমেরিকা এবং দক্ষিণ আমেরিকা মহাদেশ নিয়ে গঠিত সুবৃহৎ অঞ্চল।
 উত্তর আমেরিকা, ৭ মহাদেশ মডেলের এক মহাদেশ।
 দক্ষিণ আমেরিকা, ৭ মহাদেশ মডেলের এক মহাদেশ।

অন্যান্য

স্থানের নাম 
 নেদারল্যান্ডস
 আমেরিকা, নেদারল্যান্ডস
 আমেরিকা, লিমবার্গ
 আমেরিকা, স্যাক্সনি

আরো দেখুন 

আমেরিকা
খুলাফায়ে রাশেদীন

খুলাফায়ে রাশেদীন (), বা সাধারণভাবে রাশেদীন বা রাশিদুন, বলতে ইসলামের প্রথম চারজন খলিফাকে বোঝায়। তাদের খিলাফতকে রাশিদুন খিলাফত বলা হয়। চারজন খলিফা হলেন – আবু বকর (রা.) (৬৩২–৬৩৪ খ্রিস্টাব্দ), উমর ইবনুল খাত্তাব (রা.) (৬৩৪–৬৪৪ খ্রিষ্টাব্দ), উসমান ইবন আফফান (রা.) (৬৪৪–৬৫৬ খ্রিস্টাব্দ) ও আলী ইবন আবী তালিব (রা.) (৬৫৬–৬৬১ খ্রিস্টাব্দ)। এছাড়াও হাসান ইবনে আলীকেও (৬৬১ খ্রিস্টাব্দ) মাঝেমধ্যে খুলাফায়ে রাশেদীনদের অন্তর্ভুক্ত করা হয়। তারা সকলেই মুহাম্মাদের সহচর ও আত্মীয় ছিলেন এবং তার মৃত্যুর পর ইসলামের নেতৃত্ব দেন ও ন্যায় বিচার প্রতিষ্ঠা করেন

উৎপত্তি 
খুলাফায় রাশেদিন নামক এই ধারণাটির উৎপত্তি ঘটে আব্বাসীয় খিলাফতের সময়কালে। মুহাম্মদের একটি হাদিস হতে শব্দটি নেওয়া হয়েছে। হাদিসটি নিম্নরূপ,

সামরিক সম্প্রসারণ

রাশিদুন খলিফারা সিরিয়া (৬৩৭), আর্মেনিয়া (৬৩৯), মিশর (৬৩৯) ও সাইপ্রাস (৬৫৪) ছাড়াও সমগ্র পারস্য জয় করে আরব ছাড়িয়ে ইসলামকে ব্যাপকভাবে বিস্তৃত করেছিলেন।

সময়রেখা
উল্লেখ্য, এই সময়রেখাতে সালের শুরু থেকে খলিফাদের শাসনামল দেখানো হয়েছে, কিন্তু খলিফাদের শাসনামল সেই সালের শুরু থেকে নাও হতে পারে এবং মাঝে বা শেষের দিকেও হতে পারে।

তথ্যসূত্র

পাদটীকা

বহিঃসংযোগ 

খুলাফায়ে রাশেদীন
ইসলামের ইতিহাস
সাহাবা
৭ম শতাব্দীর খলিফা
রাশিদুন খিলাফতের ব্যক্তি
রাশিদুন খিলাফত
সুন্নি ইসলাম
ইসলামি পরিভাষা
নচিকেতা (ঋষি)

নচিকেতা (সংস্কৃত: नचिकेत, ) হিন্দু পৌরাণিক থেকে আত্মা এবং ব্রাহ্মণের প্রকৃতি সম্পর্কিত শিশু চরিত্র। গল্পটি কঠ উপনিষদ্‌-এ (খ্রিষ্টপূর্ব ৫ম শতাব্দী) বলা হয়, যদিও নামটি তার আগে বিভিন্ন তথ্যসূত্রে উল্লেখ রয়েছে। তাকে স্বয়ং জ্ঞান, শরীর থেকে মৃত্যু, যম দেবতা দ্বারা মানুষের আত্মা (পরম স্বত্ত্বা) বিচ্ছেদ শেখানো হয়। নচিকেতা জাগতিক ইচ্ছা, যা ক্ষণজীবী, তা প্রত্যাখ্যান জন্য উল্লেখযোগ্য। নবজন্মে আত্মার মুক্তির জন্য তার একমনা সাধনা উল্লেখযোগ্য

আরোও দেখুন
কঠ উপনিষদ্‌

তথ্যসূত্র

 ভগনী নিবেদিতা & Ananda K.Coomaraswamy: Myths and Legends of the Hindus and Bhuddhists, Kolkata, 2001 
 Sri Krishna Prem:  The Yoga of the Kathopanishad, London, John M. Watkins, 1955 (No ISBN)
Swami Krishnananda.org
A History of Pre-Buddhistic Indian Philosophy By Benimadhab Barua
Encyclopaedia of the Hindu world By Gaṅgā Rām Garg

বহিঃসংযোগ

 The Mahabharata, Book 13, Anusanana Parva sacred-texts.com

হিন্দু পুরাণ
ঋষি
হিন্দু দার্শনিক ও ধর্মতত্ত্ববিদ
হিন্দু পৌরাণিক চরিত্র
ফখরুদ্দীন আহমদ

ফখরুদ্দীন আহমেদ (জন্ম: ১ মে ১৯৪০) হলেন একজন বাংলাদেশী অর্থনীতিবিদ, সাবেক সচিব এবং বাংলাদেশের কেন্দ্রীয় ব্যাংক বাংলাদেশ ব্যাংকের সাবেক গভর্নর। অস্থির রাজনৈতিক পরিস্থিতির মাঝে ২০০৭ সালের ১২ জানুয়ারি তিনি বাংলাদেশের তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন এবং ২০০৯ সালের জানুয়ারিতে সংসদ নির্বাচনের আগ পর্যন্ত দায়িত্ব পালন করেন।

প্রাথমিক জীবন ও শিক্ষা 
ড. ফখরুদ্দীন আহমেদ ১৯৪০ সালের ১লা মে বাংলাদেশের মুন্সীগঞ্জ জেলার টংগিবাড়ী উপজেলার ধীপুর ইউনিয়নের রব নগরকান্দি গ্রামে জন্মগ্রহণ করেন। তার পিতার নাম ড. মহিউদ্দিন আহমেদ।

ফখরুদ্দীন আহমেদ ঢাকা বিশ্ববিদ্যালয় থেকে অর্থনীতি বিষয়ে ১৯৬০ এবং ১৯৬১ সালে যথাক্রমে স্নাতক এবং স্নাতকোত্তর উভয়টিতেই প্রথম শ্রেণিতে উত্তীর্ণ হন। তিনি যুক্তরাষ্ট্রের মাসাচুয়েটসের উইলিয়ামস কলেজ থেকে উন্নয়ন অর্থনীতিতে মাস্টার্স এবং প্রিন্সটন বিশ্ববিদ্যালয় থেকে অর্থনীতিতে ডক্টরেট সম্পন্ন করেন।

কর্মজীবন 
শিক্ষাজীবন সম্পন্নের পর তিনি কিছুকাল ঢাকা বিশ্ববিদ্যালয়ে শিক্ষকতা করেন। এরপর তিনি তৎকালীন পাকিস্তানের কর্মকমিশনে যোগ দেন। বাংলাদেশের স্বাধীনতার পর তিনি ১৯৭৮ সাল পর্যন্ত বাংলাদেশ কর্মকমিশনে চাকরি করেন।
সে বছরই তিনি বিশ্বব্যাংকে যোগদান করেন এবং সময়ের ব্যাবধানে বিভিন্ন পদ পার করে ব্যাংকের উপরাষ্ট্রপতির পদে অধিষ্ঠিত হন। ২০০১ সালের ১৯শে নভেম্বর তিনি বিশ্বব্যাংকের তার পদ থেকে পদত্যাগ করেন এবং বাংলাদেশের কেন্দ্রীয় ব্যাংকের (বাংলাদেশ ব্যাংক) গভর্নর হিসেবে যোগদান করেন।
৩০শে এপ্রিল ২০০৫ সালে গভর্নর হিসেবে তার মেয়াদ অতিক্রমের পর তিনি পল্লী কর্ম সহায়ক ফাউন্ডেশন (পি.কে.এস.এফ) কর্মরত ছিলেন।

তত্ত্বাবধায়ক সরকারের প্রধান উপদেষ্টা 
রাজনৈতিক দলগুলোর দ্বারা সৃষ্ট বিশৃঙ্খল অবস্থার পরিপ্রেক্ষিতে ২০০৭ সালের ১২ই জানুয়ারি তৎকালীন রাষ্ট্রপতি ইয়াজউদ্দিন আহম্মেদ দেশে জরুরি অবস্থা ঘোষণা করেন। একই সাথে সেনা সমর্থিত একটি তত্ত্বাবধায়ক সরকার গঠিত হয় যার প্রধান উপদেষ্টা হিসেবে ফখরুদ্দীন আহমেদকে নিয়োগ করা হয়। ফখরুদ্দিন আহমেদ ক্ষমতা গ্রহণের মধ্য দিয়ে ইতঃপূর্বে রাষ্ট্রপতিকে প্রধান উপদেষ্টা করে গঠিত তত্ত্বাবধায়ক সরকার বিলুপ্ত হয়। ফখরুদ্দিন আহমেদ দায়িত্ব গ্রহণের পর তৎকালীন জাতীয় জীবনে রাজনৈতিক ও সামাজিক অস্থিরতা হ্রাসে গুরুত্বপূর্ণ অবদান রাখার জন্য বেশ প্রশংসিত হন। সে সময় বিশ্বের সর্বাধিক দুর্নীতিগ্রস্ত দেশ হিসেবে পরিচিত বাংলাদেশে ফখরুদ্দীন আহমেদ দুর্নীতিবিরোধী নানান কার্যক্রম পরিচালনা করেন। সে সময় দেশের প্রায় ১৬০ জন রাজনীতিবিদ, সরকারি কর্মকর্তা, নিরাপত্তা কর্মকর্তার নামে অর্থ আত্মসাৎ, ও অন্যান্য দুর্নীতির অভিযোগ এনে মামলা করা হয়। এসময় দেশের ভূতপূর্ব দুই প্রধানমন্ত্রী খালেদা জিয়া এবং শেখ হাসিনাকে গ্রেপ্তার করা হয়। ২০০৮ সালের ২৯শে ডিসেম্বর জাতীয় সংসদ নির্বাচন অনুষ্ঠিত হয় এবং এতে আওয়ামী লীগ দুই তৃতীয়াংশ আসনে জয়ী হয়ে সরকার গঠন করলে ফখরুদ্দিন আহমেদ গঠিত তত্ত্বাবধায়ক সরকার বিলুপ্ত হয়। এরপর থেকে ফখরুদ্দিন আহমেদ জনসম্মুখের আড়ালে রয়েছেন।

তথ্যসূত্র

বহিঃসংযোগ 

 

১৯৪০-এ জন্ম
জীবিত ব্যক্তি
বাংলাদেশ সরকার
বাংলাদেশী সুন্নি মুসলিম
মুন্সীগঞ্জ জেলার ব্যক্তি
বাঙালি মুসলিম
বাংলাদেশ ব্যাংকের গভর্নর
বাংলাদেশের প্রধান উপদেষ্টা
বিক্রমপুরের ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের প্রাক্তন শিক্ষার্থী
বাংলাদেশী ব্যাংকার
ঢাকা বিশ্ববিদ্যালয়ের শিক্ষক
গান্ধী আশ্রম ট্রাস্ট

গান্ধী আশ্রম নোয়াখালী জেলায় অবস্থিত একটি জনহিতকর ও সমাজকল্যাণমূলক প্রতিষ্ঠান। ১৯৪৬ সালে জাতিগত সংঘাত পর মহাত্মা গান্ধী নোয়াখালী জেলা এর বেগমগঞ্জ উপজেলা ভ্রমণ করেন এরং ১৯৪৭ সালের ২৯ জানুয়ারি গান্ধী বর্তমানে সোনাইমুড়ি উপজেলার জয়াগ বাজার নামক স্থানে পরিদর্শনের জন্য গেলে, সেখানকার তৎকালীন জমিদার ব্যরিস্টার হেমন্ত কুমার ঘোষ তার সকল সম্পত্তি গান্ধীজির আদর্শ প্রচার এবং গান্ধীজির স্মৃতি সংরক্ষণের একটি ট্রাস্টের মাধ্যমে জন্য দান করেন এবং গান্ধীজির নামে একটি আশ্রম প্রতিষ্ঠা করেন।

ট্রাস্টটি প্রথমে আম্বিকা কালিগঙ্গা চ্যেরিটেবল ট্রাস্ট হিসেবে নিবন্ধন কৃত হলেও ১৯৭৫ সালে এটি নাম পরিবর্তিত হয়ে গান্ধি আশ্রম ট্রাস্টে পরিনত হয়। গান্ধি আশ্রমে গান্ধিজির নামে একটি জাদুঘর ও আছে যাতে গান্ধিজির তখনকার নোয়াখালী সফরের একশতাধিক ছবি ও ব্যবহৃত জিনিসপত্র ও প্রকাশিত লেখা সংরক্ষিত আছে।

১৯৭১ সালে বাংলাদেশের মুক্তিযুদ্ধের পর, গান্ধী আশ্রমের দৃষ্টিভঙ্গি ও উদ্দেশ্যের পরিবর্তন ঘটে। তখন দাতব্য কার্যক্রমের পাশাপাশি দরিদ্র ও অনগ্রসরদের উন্নয়ন ও কল্যাণের লক্ষ্যে কার্যক্রম গ্রহণ করা হয়। বর্তমানে, গান্ধী আশ্রম ট্রাস্টের প্রধান লক্ষ্য হচ্ছে জীবনযাত্রার উন্নত মানের উন্নয়ন। বর্তমানে আশ্রমটি একটি ট্রাষ্ট হিসেবে পল্লি উন্নয়নের কাজ করছে।

আরও দেখুন 
 মহাত্মা গান্ধী
 জাতীয় গান্ধী জাদুঘর

তথ্যসূত্র

বহিঃসংযোগ 
 গান্ধী আশ্রম ট্রাস্ট

বাংলাদেশ ভিত্তিক সংগঠন
বাংলাদেশী জনহিতৈষী
মহাত্মা গান্ধীর স্মারক
নোয়াখালীর ইতিহাস
কীটতত্ত্ব

কীটতত্ত্ব (বা কীটবিজ্ঞান বা কীটবিদ্যা; ) প্রাণীবিজ্ঞানের ফলিত শাখা যেখানে কীট বা পোকা সম্পর্কিত যাবতীয় বিষয়সমুহ বৈজ্ঞানিক উপায়ে আলোচনা করা হয়। কীটতত্ত্ব শব্দটি ইংরেজী Entomology শব্দের প্রতিশব্দ। Entomology শব্দটি দুটি গ্রীক শব্দ Entomon অর্থ insect বা কীটপতঙ্গ এবং logos অর্থ knowledge বা জ্ঞান বা আলোচনা থেকে এসেছে। এটি প্রাণিবিজ্ঞানের এমন একটি শাখা যা কীটপতঙ্গ সম্বন্ধে আলোচনা করে। সুতরাং প্রাণিবিজ্ঞানের যে শাখায় কীটপতঙ্গের উৎপত্তি ও বিস্তৃতি, দৈহিক গঠন, পরিস্ফুটন, শ্রেণিবিন্যাস, পরিবেশ, বিবর্তন, অর্থনৈতিক গুরুত্ব প্রভৃতি সম্বন্ধে আলোচনা, পর্যালোচনা ও গবেষণা করা হয় তাকে কীটতত্ত্ব বলে।

আলোচ্য বিষয় সমূহ

প্রাণিবিদ্যার অন্যান্য শাখার মতোন কীটবিজ্ঞান একটি ট্যাক্সন-ভিত্তিক বিভাগ। যেকোনো ধরনের বৈজ্ঞানিক অধ্যয়ণ, যাতে কীট সম্বন্ধীয় অনুসন্ধানের উপর আলোকপাত করা হয়, সংজ্ঞানুসারে তাকে কীটবিজ্ঞান বলে। সে কারণে কীটবিজ্ঞানের আলোচনার মধ্যে নানান বিষয় অন্তর্ভুক্ত থাকে যেমন, আণবিক জিনতত্ত্ব, আচরণ, বায়োমেকানিকস, জৈব রসায়ন, সিসটেমেটিক্স, শারীরবিদ্যা, বিবর্তনশীল জীববিদ্যা, ইকোলজি|বাস্তুবিদ্যা, অঙ্গসংস্থানবিদ্যা, জীবাশ্মবিজ্ঞান, গণিত, নৃবিজ্ঞান, রবোটিক্স, কৃষি, পুষ্টি, ফরেনসিক বা বিচারসহায়ক বিজ্ঞান, ইত্যাদি।

কীট

কীটপতঙ্গ এক ধরনের খন্ডায়িত প্রাণী। এগুলা আর্থ্রোপোডা বা সন্ধিপদী পর্বের অন্তর্গত ইনসেক্টা শেনীর সদস্য যেগুলো প্রাণিজগতের বৃহত্তম গোষ্ঠী। প্রায় ১৩ লক্ষ বর্ণনাকৃত প্রজাতির মধ্যে কীট হল জানা জীবের মধ্যে দুই-তৃতীয়াংশেরও অধিক।  ৪০ কোটি বছরেরও পুরনো ইতিহাসধারী এই কীটের সাথে মানুষ এবং অন্যান্য জীবের জীবন ওতোপ্রতোভাবে জড়িয়ে আছে।

অতীতে “পতঙ্গ” শব্দটি অধিক অস্পষ্ট ছিল, এবং ঐতিহাসিকভাবে কীটবিজ্ঞানের সংজ্ঞার মধ্যে অন্যান্য পর্বের বা আর্থ্রোপোড দলের স্থলজ প্রাণী, যেমন আরাকনিড, মিরিয়াপোড, কেঁচো, স্থল শামুক, এবং স্লাগের অধ্যয়নও অন্তর্ভুক্ত ছিল। বৃহৎ পরিসরে অনানুষ্ঠানিকভাবে এখনও কীট বুঝাতে এসবকেও বুঝানো হয়।

তথ্যসূত্র 

কীটতত্ত্ব
প্রাণিবিজ্ঞান
খচ্চর

ঘোড়া ও গাধার সংকর প্রাণীকে খচ্চর বলে। ছেলে গাধা আর মেয়ে ঘোড়ার বাচ্চা হলে তাকে ইংরেজিতে বলে মিউল আর মেয়ে গাধা আর ছেলে ঘোড়ার বাচ্চা হলে তাকে বলে হিনি।

বাংলা ভাষায় খচ্চর ছেলে বা মেয়ে হতে পারে।

কিন্তু এরা সংকর, তাই প্রজননে অক্ষম (কেন অক্ষম জানতে হলে এইখানে যান)। খচ্চরের মধ্যে ঘোড়া ও গাধা দুইয়েরই অনেক গুণ আছে। যেমন গাধার মত শান্ত ও এবং ঘোড়ার মত সাহসী ও শক্তিশালী। এটি আকারে ঘোড়ার চেয়ে ছোট হয়ে থাকে, তবে বুদ্ধিবৃত্তিকভাবে গাধার চেয়ে কিছুটা উন্নত।

চিত্রশালা

তথ্যসূত্র

স্তন্যপায়ী প্রাণী
অযুগ্ম ক্ষুরযুক্ত চতুষ্পদ
পোষা প্রাণী
প্রাণিসম্পদ
শঙ্কর মাছ

উপর নিচে চ্যাপ্টা দেহ, বাদুড়ের মতো একজোড়া ছড়ানো ডানা ও অতি দীর্ঘ লেজ বিশিষ্ট তরুণাস্থিযুক্ত মাছ (ইংরাজী নাম Batoids বা Ray)। এর লেজ দিয়ে চাবুক তৈরি হত। এদের কারো কারো বিদ্যুৎবাহী অঙ্গ আছে (ইলেক্ট্রিক রে), এদের বলা হয় শংকর মাছ। এখন পর্য়ন্ত তেরটি পরিবারে অন্তর্ভুক্ত আনুমানিক ৫৬০ প্রজাতির মাছের বর্ণনা পাওয়া যায়।

তথ্যসূত্র 

তরুণাস্থিযুক্ত মাছ
পাকমণ্ড

পাকমণ্ড () হলো পাচক রস মিশ্রিত খাদ্যাংশ। খাবার মুখ দিয়ে চিবানোর পর পাকস্থলীতে এসে পৌঁছালে পাচক রস পাকস্থলীর সংকোচন-প্রসারণের সাথে সাথে খাদ্যের সাথে ভালভাবে মিশে যায়। পাকমণ্ডে আংশিক পাচিত খাবার, হাইড্রোক্লোরিক এসিড, ও নানা ধরনের এনজাইম থাকে। এর রং হলুদাভ। সাধারণত মানব পাকস্থলীর খাদ্যের পাকমণ্ডে পরিণত হতে ৪০ মিনিট থেকে ঘণ্টাখানেক লাগতে পারে।

আরো দেখুন 
 পাকস্থলী
 পরিপাক তন্ত্র
 এনজাইম

তথ্যসূত্র 

পরিপাকতন্ত্র
মানব পরিপাকতন্ত্র
দৈহিক তরল
পাকাচামড়া

পাকাঁচামড়া (ইংরেজি Leather লেদার) বা পরিশোধিত চামড়া হল বিভিন্ন স্তন্যপায়ী প্রাণী, পাখি, সরীসৃপ, ইত্যাদির গায়ের চামড়াকে লোমমুক্ত করে "ট্যানিং" নামক রাসায়নিক প্রক্রিয়ার মাধ্যমে পরিশোধনের ফলে প্রাপ্ত দ্রব্য। পাকাঁচামড়া মজবুত, নমনীয় ও মসৃণ। এটা দিয়ে জুতা, সুটকেস, ব্যাগ, বেল্ট, বল, ইত্যাদি তৈরি করা হয়।

পশুচর্ম
চামড়া
রাজকীয় সুয়েডীয় বিজ্ঞান একাডেমি

রয়েল সুইডিশ একাডেমি অফ সায়েন্সেস (সুয়েডীয়: Kungliga Vetenskapsakademien কুংলিগা ভেতেন্‌স্কাপ্‌স্‌আকাদেমিয়েন) সুইডেনের একটি বিজ্ঞান বিষয়ক প্রতিষ্ঠান যা পদার্থবিজ্ঞান ও রসায়নে নোবেল পুরস্কার দিয়ে থাকে। ১৭৩৯ সালে সুইডেনের রাজা ফ্রেদ্রিক ১ এই একাডেমি প্রতিষ্ঠা করেন। এটি সুয়েডীয় রাজকীয় একাডামিগুলির মধ্যে অন্যতম।

নোবেল পুরস্কার
রাজকীয় সুয়েডীয় বিজ্ঞান একাডেমি
সুইডেনে বিজ্ঞান ও প্রযুক্তি
জাতীয় বিজ্ঞান একাডেমি
ভালদেমার পাউলসেন

ভালদেমার পাউলসেন () (২৩শে নভেম্বর, ১৮৬৯ – ২৩শে জুলাই, ১৯৪২) ছিলেন একজন ডেনীয় তড়িৎ প্রকৌশলী। তিনি চৌম্বকীয় তার রেকর্ডার উদ্ভাবন করেন।  এই উদ্ভাবনের সূত্র ধরেই পরবর্তীকালে চৌম্বকীয় টেপ রেকর্ডার উদ্ভাবিত হয়। এই যন্ত্রগুলোতে একটি রেকর্ডিং হেড-এর পাশ দিয়ে চৌম্বকীয় তার বা টেপ টেনে নিয়ে যাওয়া হয়। যে শব্দ রেকর্ড করা হবে, সেটিকে তড়িৎ সিগনালে রূপান্তরিত করে রেকর্ডিং হেডে দেয়া হয়, এরপর হেডটি চলমান চৌম্বকীয় তার বা টেপের ওপর সিগনালের প্রকৃতি অনুযায়ী চৌম্বকীয় বিন্যাস তৈরি করে। একইভাবে প্লেব্যাক হেড চলমান তার বা টেপ থেকে চৌম্বকীয় বিন্যাস পড়ে নিয়ে সেটাকে তড়িৎ সিগ্নালে রূপান্তরিত করতে পারে।

পাউলসেন তার যন্ত্রের নাম দিয়েছিলেন টেলিগ্রাফোন।

পরবর্তীতে পাউলসেন রেডিওতে ব্যবহৃত পাউলসেন আর্ক উদ্ভাবন করেন। এই আর্ক ডিসি শক্তিকে রেডিও ফ্রিকোয়েন্সিতে রূপান্তরিত করে। ভ্যাকুয়াম টিউব রেডিও উদ্ভাবনের আগ পর্যন্ত এই আর্ক রেডিওতে ব্যবহৃত হত।

তথ্যসূত্র 

ডেনীয় প্রকৌশলী
১৮৬৯-এ জন্ম
১৯৪২-এ মৃত্যু
ভূমিধস

ভূমিধস (ইংরেজি Landslide) বলতে পাহাড়-পর্বতের গা থেকে মাটির চাকা বা পাথরের খণ্ড বিরাট  মাধ্যাকর্ষণ এর টানে নীচে পড়লে তাকে ভূমিধস বলে। অনেক সময় পাহাড়ের ওপর থেকে জল ও মাটি মিশে কাদা আকারে বিপুল পরিমাণে নিচে নেমে আসলে তাকেও এক ধরনের ভূমিধ্বস আখ্যা দেয়া হয়।

ভূমিধ্বসের কারণ 

ভূমিধ্বসের প্রধান কারণ হলো ঢালু স্থানের অস্থিতিশীলতা। বিভিন্ন কারণে ঢালু ভূমি অস্থিতিশীল হতে পারে।

ভূমিধ্বসের প্রাকৃতিক কারণ হলো -
 ভূমিস্থ পানির চাপ।
 গাছপালা কেটে ফেলা বা আগুনে পুড়ে যাওয়ার ফলে ভূমি ক্ষয় হওয়া।
 নদী বা সমূদ্রের ঢেউয়ের ফলে ভূমিক্ষয়।
 বৃষ্টিপাত কিংবা বরফ গলার ফলে মাটি নরম হওয়া।
 ভূমিকম্পের কারণে ভূমি অস্থিতিশীল হওয়া।
 ভূমিকম্পের কারণে মাটি তরলীভূত হয়ে যাওয়া।
 অগ্ন্যুৎপাত

ভূমিধ্বস অনেক সময়ে মানুষের বিভিন্ন কর্মকাণ্ডের ফলেও ঘটে থাকে, যেমন -
 যন্ত্রপাতি কিংবা রাস্তার গাড়ির দ্বারা সৃষ্ট কম্পন ও অনুরণন।
 বিস্ফোরণ
 বাঁধ বা মাটির স্তুপ, যা ঢালের উপরে অতিরিক্ত চাপ সৃষ্টি করে।
 অগভীর জমি হতে গাছপালা কেটে ফেলা
 কৃষি, নির্মাণ, কিংবা গাছ কাটার ফলে মাটি থেকে পানির পরিমাণ কমে যাওয়া।

আরও দেখুন
 হিমধস

প্রাকৃতিক দুর্যোগ
পরিবেশ মৃত্তিকা বিজ্ঞান